இதையடுத்து சதிஷ்நன், தனது தம்பி அசோக்குமாரைக் காணவில்லை என நெய்வேலி டவுன்ஷிப் போலீஸில் புகார் தெரிவித்துள்ளார். இந்த விவகாரம் குறித்து நெய்வேலி போலீஸார் வழக்கு பதிவு செய்த தீவிர விசாரணை நடத்தி வந்தனர். போலீஸார் நடத்திய விசாரணையில் அசோக்குமாரின் நண்பர்கள் நெய்வேலி என்.ஜே.வி நகரை சேர்ந்த சுரேஷ்குமார், வடலூரைச் சேர்ந்த ராஜேஷ், காமராஜ் ஆகியோர் பணத்துக்காக அடித்துக் கொலை செய்து, குறிஞ்சிப்பாடி அருகே உள்ள பெத்தநாயன்கன்பாளையத்தில் புதைத்தது தெரியவந்தது. இதையடுத்து சம்பவ இடத்துக்கு நெய்வேலி இன்ஸ்பெக்டர் ரவீந்திரநாதன் தலைமையில் சென்ற போலீஸார் குறிஞ்சிப்பாடி வட்டாட்சியர் விஜயா முன்னிலையில் அசோக்குமாரின் உடலைத் தோண்டி எடுத்தனர். புதுச்சேரி பிம்ஸ் மருத்துவமனை டாக்டர்கள் சம்பவ இடத்திலேயே அவரது உடலைப் பிரேத பரிசோதனை செய்தனர். பின்னர் உடல் அவரின் சகோதரரிடம் ஒப்படைக்கப்பட்டது.